ИНСТИТУТ ЗА РАТАРСТВО И ПОВРТАРСТВО, ИНСТИТУТ ОД НАЦИОНАЛНОГ ЗНАЧАЈА ЗА РЕПУБЛИКУ СРБИЈУ

ПОЗИВ ЗА ПРЕДАВАЧЕ ЗА ЕДУКАЦИЈУ САВЕТОДАВАЦА

**Модул 9**

**ЗНАЧАЈ КОНТРОЛЕ КВАЛИТЕТА МЛЕКА**

На основу члана 22, став 1. Закона о обављању саветодавних и стручних послова у области пољопривреде, обука и усавршавање пољопривредних саветодаваца и пољопривредних произвођача, поред осталог, обухвата и организовање едукација-тренинга пољопривредних саветодаваца у сарадњи са домаћим и страним образовним и истраживачким институцијама и стручњацима.

Институт за ратарство и повртарство, „Институт од националног значаја за Републику Србију“ из Новог Сада, као овлашћена организација по решењу Министарства пољопривреде, шумарства и водопривреде број 003621184 2024 14840 003 000 000 001 од 24.01.2025. године, као и на основу Годишњег плана усавршавања пољопривредних саветодаваца и пољопривредних произвођача за 2025. годину, организује наведену едукацију.

На основу члана 50. Правилника о ближем уређењу планирања набавки, спровођења поступака набавки и праћења извршења уговора о набавкама бр. 64-2/3715 од 25.11.2020. године и члана 30. Статута Института за ратарство и повртарство директор доноси Одлуку о спровођењу поступка набавке услуга.

**Опис модула – Едукације**

Контрола квалитета млека представља законску обавезу, али поред тога значајна је за даљи развој

и унапређење млекарског сектора. Директну корист имају произвођачи млека кроз унапређење

менаџмента стада и побољшање селекције. Кроз побољшање квалитета млека бенефит имају

произвођачи млека и потрошачи. Обука саветодаваца треба да допринесе бољем упознавању

произвођача млека са значајем контроле млека у оквиру редовне контроле млечности крава, што

ће утицати на доношење правовремених одлука менаџмента на фарми са циљем повећања

продуктивности и квалитета производње, посебно у условима све већих климатских промена.

**Резултат едукације** У оквиру теме **Значај контроле квалитета млека** учесници едукације биће упознати са начином прикупљања података о производњи млечних грла која су предмет одгајивачко – селекцијског рада, а који су заједно са подацима о екстеријеру и пореклу, основа за израчунавање одгајивачке вредности грла. На основу тога спроводе се одговарајуће селекцијске мере. На значај одређивање броја соматских ћелија у оквиру редовне контроле млечности, као и праћења присуства кетонских тела указаће се кроз тему **Праћење здравственог стања грла** **анализом млека**. Посебно кроз тему **Балансирање исхране крава** посматраће се значај редовног праћења садржаја урее у млеку у циљу боље економичности оброка, као и еколошки аспект говедарске производње.

**Предвиђени број учесника и група:** Саветодавци из 22 ПССС задужени за послове сточарства и прехрамбене технологије једна група 80 учесника.

**Период:** III или IV квартал, један дан

**Локација:** На територији Републике Србије

**Задатак предавача:**

1. Израда презентација и одржавање предавања на тему: Значај контроле квалитета млека
2. Израда едукативног материјала
3. Припрема теста знања
4. Израда предлога агенде
5. Усаглашавање активости са организатором едукације

**Приликом избора предавача биће узети у обзир следећи критеријуми:**

* Висока стручна спрема (VIII степен)
* Радно искуство (најмање 5 година) из области обухваћене едукацијом
* Објављени радови (референце) из области обухваћене едукацијом
* Искуство у одржавању едукација

Пријаве са биографијом, доставити најкасније до **22. августа 2025. године,** на следећу е-маил адресу: nemanja.mihailovic@nsseme.com или писаним путем на адресу Институт за ратарство и повртарство, Максима Горког 30, 21000 Нови Сад.

У разматарање ће се узимати само пријаве пристигле до назначеног рока.

За додатне информације можете се обратити Немањи Михаиловићу е-маил: nemanja.mihailovic@nsseme.com , тел. 064/828-6257 или Даниели Балтић е-маил: daniela.baltic@nsseme.com , тел. 064/820-5724.